**O B A V I J E S T**

**o obvezama izbornih sudionika za financiranje izborne promidžbe na izborima članova predstavničkih tijela jedinica lokalne i područne (regionalne) samouprave**

**DOSTAVA IZVJEŠĆA**

Političke stranke odnosno nositelji lista grupe birača dužni su dostavljati Državnom izbornom povjerenstvu financijska izvješća o financiranju izborne promidžbe s ažuriranim podacima do dana podnošenja izvješća, **unosom u informacijski sustav za nadzor financiranja izborne promidžbe** (računalni program putem kojega izborni sudionici dostavljaju nadležnim tijelima financijske izvještaje i druga propisana izvješća i podatke, te putem kojega se propisana izvješća objavljuju na mrežnim stranicama Državnog izbornog povjerenstva), i to:

**7 DANA PRIJE ODRŽAVANJA IZBORA, dakle zaključno s 8. svibnjem 2021.**

- Izvješće o primljenim donacijama za financiranje izborne promidžbe

- Izvješće o troškovima (rashodima) izborne promidžbe

- Izvješće o iznosu cijene i iznosu ostvarenog popusta u cijeni za medijsko oglašavanje izborne promidžbe

**30 DANA NAKON ODRŽANIH IZBORA, dakle zaključno s 15. lipnjem 2021.**

- Financijski izvještaj o financiranju izborne promidžbe s podacima o ostvarenim primicima za financiranje izborne promidžbe, izvorima financiranja, te troškovima za financiranje izborne promidžbe.

**Sastavni dijelovi financijskog izvještaja su:**

- Izvješće o primljenim donacijama za financiranje izborne promidžbe

- Izvješće o troškovima (rashodima) izborne promidžbe

- Izvješće o iznosu cijene i iznosu ostvarenog popusta u cijeni za medijsko oglašavanje izborne promidžbe